### *Anexa 08 - Tipuri de cheltuieli eligibile SG-PNRAS*

|  |
| --- |
| **Tipuri de cheltuieli eligibile** |
| **(a) CHELTUIELI PENTRU SERVICII (maxim 15% din valoarea totala a grantului)** |
| Servicii pentru realizarea activităților pentru care școala nu are expertiza sau capacitatea necesară, respectiv: activități pedagogice și de sprijin (inclusiv cursuri de remediere, testare cunoștințe, evaluare dificultăți de învățare, consiliere și orientare școlară, mediere, educație parentală, consiliere psihologică, etc), activități extracurriculare (activități non-formale, activități culturale comunitare, sportive, participare la concursuri școlare, participare la cercuri școlare, educație pentru sănătate, activități de networking școlar, terapie prin artă etc.) și activități destinate îmbunătățirii calității practicilor de predare, prin observare la clasă și îndrumare (coaching) a cadrelor didactice în școală. Prestatorii de servicii pot fi PFA (persoane fizice autorizate, cu excepția funcționarilor publici) sau entități publice sau private, inclusiv companii/firme, universități, institute de cercetări, agenții guvernamentale, ONG-uri, care au în obiectul de activitate serviciile vizate.  |
| **(b) CHELTUIELI DE NATURĂ SALARIALĂ (maxim 15% din valoarea totală a grantului)** |
| Cheltuieli salariale cu personalul angajat in proiect (consilier școlar, mediator școlar, psiholog, logoped, cadre didactice etc.) pentru activități specifice cu durata limitata in timp , cum ar fi: lecții remediale, activități de tipul școală după școală, consiliere, introducere de date etc. |
| **(c) CHELTUIELI PENTRU EVENIMENTE ȘI DEPLASĂRI (maxim 15% din valoarea totală a grantului)** |
| Evenimente și deplasări. Cheltuieli pentru organizare de evenimente aferente activităților extracurriculare (vizite de documentare, activități outdoor, excursii, tabere, festivaluri, seminarii, ateliere de lucru și vizite de studiu destinate copiilor/tinerilor, tabere, excursii, festivaluri, etc.) cheltuieli de deplasare și diurnă/hrană pentru participanții la evenimente, închirierea facilităților, elaborarea și multiplicarea materialelor de informare și alte activități legate de pregătirea și organizarea evenimentelor. |
| **(d) CHELTUIELI DE FORMARE A CADRELOR DIDACTICE (maxim 5% din valoarea totală a grantului)** |
| Cheltuieli efectuate pentru formarea cadrelor didactice și a personalului auxiliar, inclusiv organizarea de seminarii, ateliere de lucru și vizite de studiu, cheltuieli de deplasare și diurnă pentru participanții la formare, onorariile instructorilor, închirierea facilităților, întocmirea și multiplicarea materialelor și alte activități legate de pregătirea și implementarea activităților de formare, taxe de participare la cursuri (online) de formare, conferințe, evenimente și workshop-uri destinate cadrelor didactice |
| **(e) ECHIPAMENTE ȘI SOFTWARE (minim 20% - maxim 20% din valoarea totală a grantului)** |
| Cheltuieli pentru echipamente și software pentru dotarea claselor inteligente și a altor spații educaționale ( de exemplu table interactive, stații mobile pentru încărcare inteligentă, tablete/chromebooks, routere wireless, multifuncționale, imprimante, computere, laptopuri, camere video, software aferent etc.) și alte produse/echipamente necesare realizării activităților proiectului. Taxe abonament subscripții. Servicii internet, taxe sau abonamente la platforme educaționale sau pentru managementul școlarității, subscripții pentru resurse educaționale si publicații ONLINE etc. |
| **(f) CHELTUIELI MICI LUCRARI DE AMENJARE SI MOBILIER (maxim 10% din valoarea totală a grantului)** |
| Mobilier pentru spațiile destinate activităților proiectului (clasele inteligente sau alte săli de clasă, laboratoare, cabinete, centre de consiliere, bibliotecă/Centre de Documentare și Informare); Mici lucrări: reconfigurare spațiu interior, diverse alte lucrări minore de amenajare spatii de învățare si spatii de lectura, curtea scolii, salii de sport, spatii comune, alte mici lucrări pentru activității educaționale.**Toate lucrările realizate in cadrul grantului se refera la o clădire existenta, nu pot fi finanțate lucrări majore. Toate lucrările de amenajare vor avea un impact minim sau nu vor afecta mediul înconjurător**. |
| **(g) CHELTUIELI PENTRU ALTE BUNURI SI SERVICII (maxim 35% din valoarea totală a grantului)** |
| Hrană pentru participanții la activitățile educaționale. Alte bunuri si materiale consumabile, Resurse educaționale, cărți, reviste de specialitate, publicații; alte bunuri consumabile, mărfuri, materii prime și utilaje. |
| **(h). CHELTUIELI CU SUBVENȚII, AJUTOARE, PREMII (maximum 10% din valoarea totală a grantului)** |
| Subvenții, ajutoare, premii pentru participanții la activitățile de intervenție și compensare.  |